ΓΡΑΠΤΗ ΕΡΩΤΗΣΗ E-3190/00

υποβολή: Brigitte Langenhagen (PPE-DE) προς την Επιτροπή

(12 Οκτωβρίου 2000)

Θέμα: Το ενεργειακό κόστος στον τομέα της παραγωγής οπωροκηπευτικών, διαφορετικές συνθήκες ανταγωνισμού

Η ταχεία αύξηση των ενεργειακών τιμών, απειλεί, μεταξύ άλλων, ολοένα και περισσότερο την ύπαρξη των βιομηχανιών οπωροκηπευτικών της Βόρειας Γερμανίας, οι οποίες χρησιμοποιούν για την παραγωγή πολλών από τα προϊόντα τους θερμοκήπια. Η ύπαρξη, για παράδειγμα στην Ολλανδία, φορολογικών πλεονεκτημάτων επιφέρει στις στενά αλληλοεξαρτώμενες αυτές περιοχές σημαντική στρέβλωση του ανταγωνισμού. Στο πλαίσιο σχετικής έρευνάς μου, διαπίστωσα ότι οι γερμανικές βιομηχανίες οπωροκηπευτικών που βρίσκονται στα γερμανο-ολλανδικά σύνορα αντιμετωπίζουν, ως αποτέλεσμα της πολιτικής που ακολουθούν οι εταιρίες πετρελαίου στον τομέα των τιμών και της ύπαρξηςψηλότερων συντελεστών ΦΠΑ τουλάχιστον διπλάσιο ενεργειακό κόστος από τους ανταγωνιστές τους στην Ολλανδία. Εξαιτίας του σκληρού ανταγωνισμού, δεν είναι δυνατή η μετακύλιση των αυξήσεων των ενεργειακών τιμών στους καταναλωτές. Οι στρεβλώσεις του ανταγωνισμού, οι οποίεςπάρχουν ούτως ή άλλως, εξαιτίας της έλλειψης ενιαίας φορολογίας στην Ευρώπη, έχουν πλέον καταστεί, μέσω της αύξησης των ενεργειακών τιμών, ιδιαίτερα εμφανείς και απειλούν ποικιλοτρόπως διάφορους τομείς και επαγγελματικούς κλάδους.

Ως εκ τούτου, παρακαλώ την Επιτροπή να μου απαντήσει στις ακόλουθες ερωτήσεις:

1. Έχει η Επιτροπή επίγνωση των επισφαλών συνθηκών ανταγωνισμού που επικρατούν στον τομέα της παραγωγής οπωροκηπευτικών;

2. Σε ποιες ενέργειες προτίθεται να προβεί η Επιτροπή προκειμένου να άρει ή να μετριάσει στρεβλώσεις του ανταγωνισμού αυτού του είδους;

3. Ποια μέτρα σκοπεύει να λάβει η Επιτροπή κατά των διαφορετικών πολιτικών που ακολουθούν οι εταιρίες πετρελαίου στον τομέα των τιμών στα επιμέρους κράτη μέλη;

4. Προτίθεται η Επιτροπή να προβεί στη λήψη μέτρων κατά της εμφανούς χορήγησης επιδοτήσεων σε επιμέρους τομείς εκ μέρους των κρατών μελών; Εάν ναι, ποια είναι αυτά τα μέτρα;

5. Με ποιο τρόπο σκοπεύει η Επιτροπή να προωθήσει την εναρμόνιση των διαφόρων συντελεστών ΦΠΑ;

Απάντηση του κ. Fischler εξ ονόματος της Επιτροπής

(14 Δεκεμβρίου 2000)

1. Η Επιτροπή αξιολογεί τακτικά τις εξελίξεις που σημειώνονται στο γεωργικό τομέα, συμπεριλαμβανομένου του φυτοκομικού τομέα.

2.-3. Οιφιστάμενες διαφορές στα φορολογικά συστήματα μπορεί να συνεπάγονται διαφορετικές ανταγωνιστικές θέσεις για τις επιχειρήσεις που ευρίσκονται σε διαφορετικά κράτη μέλη. Σύμφωνα με το άρθρο 93 (πρώην άρθρο 99) της Συνθήκης ΕΚ, το Συμβούλιο αποφασίζει ομοφώνως, για τα θέματα που αφορούν τη φορολογία. Η Επιτροπήπέβαλε πρόταση οδηγίας του Συμβουλίου για την αναδιάρθρωση του κοινοτικού πλαισίου για τη φορολογία των ενεργειακών προϊόντων(1), η οποία αποτελεί αντικείμενο εξέτασης στο Συμβούλιο.

Εάν η φορολογία πληροί τους όρους που καθορίζονται στο άρθρο 87 παράγραφος 1 (πρώην άρθρο 92) της Συνθήκης ΕΚ, ιδίως εάν είναι επιλεκτική (για παράδειγμα, εάν ένα ειδικό ποσοστό εφαρμόζεται σε ορισμένες επιχειρήσεις ή παραγωγές), εμπίπτει στις κρατικές ενισχύσεις καιπόκειται σε έλεγχο εκ μέρους της Επιτροπής.

Εάν οι προμηθευτές ενέργειας καταλήξουν σε συμφωνία όσον αφορά τις τιμές ή τα μερίδια της αγοράς σε μία συγκεκριμένη περιοχή, αυτό μπορεί να συνιστά παράβαση του άρθρου 81 (πρώην άρθρο 85) της Συνθήκης ΕΚ. Σε περίπτωση που το Αξιότιμο Μέλος του Κοινοβουλίου διαθέτει στοιχεία που αναφέρουν την ύπαρξη μιας τέτοιας συμφωνίας, η Επιτροπή τον παρακαλεί να της διαβιβάσει τα στοιχεία αυτά για να τα εξετάσει.

4. Η Επιτροπή δεν είναι ενήμερη για χορήγηση κρατικών ενισχύσεων σχετικά με το ενεργειακό κόστος στο γεωργικό τομέα, εκτός από την τρέχουσα απαλλαγή από τον οικολογικό φόρο στη Γερμανία, από την οποία επωφελούνται επίσης τα μεγάλα θερμοκήπια (που εγκρίθηκε ως κρατική ενίσχυση Ν 575/99) και την τρέχουσα απαλλαγή από τον ολλανδικό φόρο για το διοξείδιο του άνθρακα (CO2) (που εγκρίθηκε ως κρατική ενίσχυση Ν 589/B/98). Εξ όσων τουλάχιστον γνωρίζει η Επιτροπή, ο φυτοκομικός τομέας στην Ολλανδία δεν τυγχάνει καμίας προτιμησιακής μεταχείρισης όσον αφορά την ενεργειακή αγορά.

5. Όσον αφορά το ΦΠΑ και σύμφωνα με την ισχύουσα κοινοτική νομοθεσία, στην ενέργεια επιβάλλεται ο κανονικός συντελεστής. Το επίπεδο του συντελεστή αυτού είναι 16 % στη Γερμανία και 17,5 % στις Κάτω Χώρες. Επιπλέον, οι φορολογούμενες επιχειρήσεις μπορούν να ανακτήσουν το ΦΠΑ που βαρύνει τις ενεργειακές δαπάνες. Στο πλαίσιο της νέας στρατηγικής για το ΦΠΑ(2), προβλέπεται μεσοπρόθεσμα η αναθεώρηση και ο εξορθολογισμός των κανόνων και των παρεκκλίσεων που ισχύουν στους συντελεστές ΦΠΑ.

(1) ΕΕ C 139 της 6.5.1997.

(2) COM(2000)348 τελικό.